
Parlamentul  României

Camera  Deputaţilor
Comisia pentru Sănătate şi Familie

          Bucureşti, 08.06.2001

                                                                                       Nr. 572/XVIII/8
 
BIROULUI PERMANENT

AL

CAMEREI DEPUTAŢILOR


Vă înaintăm , alăturat, raportul la proiectul de Lege pentru aprobarea Ordonanţei de urgenţă a Guvernului nr.41/1998 privind organizarea activităţii de asistenţă medicală şi psihologică a personalului din transporturi cu atribuţii în siguranţa circulaţiei şi a navigaţiei şi înfiinţarea Casei Asigurărilor de Sănătate a Transporturilor, înaintat comisiei pentru examinare în fond, în procedură de urgenţă, cu adresa nr.290 din 21 mai 2001 cu precizarea că acesta înlocuieşte raportul nr.538/XVIII/8 din 24.05.2001.


La întocmirea raportului, comisia a avut în vedere  avizul Comisiei pentru industrii şi servicii , Comisiei juridice, de disciplină şi imunităţi, Comisiei buget, finanţe şi bănci şi avizul Consiliului Legislativ.


În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE,                                      SECRETAR,

DEP.ACAD.PROF.DR.MIRCEA IFRIM  DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie

                                                                                          Bucureşti, 08.06.2001

                                                                                                                                                                  Nr. 572/XVIII/8
R A P O R T
asupra proiectului de Lege pentru aprobarea Ordonanţei de urgenţă a Guvernului nr.41/1998 privind organizarea activităţii de asistenţă medicală şi psihologică a personalului din transporturi cu atribuţii în siguranţa circulaţiei şi a navigaţiei şi înfiinţarea Casei Asigurărilor de Sănătate a Transporturilor

În urma examinării proiectului de Lege pentru aprobarea Ordonanţei de urgenţă a Guvernului nr.41/1998 privind organizarea activităţii de asistenţă medicală şi psihologică a personalului din transporturi cu atribuţii în siguranţa circulaţiei şi a navigaţiei şi înfiinţarea Casei Asigurărilor de Sănătate a Transporturilor în şedinţele din 06 şi 07.06.2001, propunem ca acesta să fie supus spre dezbatere şi adoptare cu următoarele amendamente:

Nr.

crt.
Articolul

( Textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
Art.I, pct.2, art.1 alin.(1) şi (2)

    “Art.1. – (1) Asistenţa medicală a personalului din transporturi cu atribuţii în siguranţa circulaţiei şi a navigaţiei se asigură de către unităţile sanitare din reţeaua sanitară proprie a Ministerului Lucrărilor Publice, Transporturilor şi Locuinţei.

(2) Asistenţa psihologică a personalului din transporturi cu atribuţii în siguranţa circulaţiei şi a navigaţiei se asigură de către laboratoarele psihologice din reţeaua sanitară proprie, iar pentru transportul rutier şi de către alte laboratoare psihologice auto autorizate de către Ministerului Lucrărilor Publice, Transporturilor şi Locuinţei.”
Art.I, pct.2, art.1 alin.(1) şi (2)

Se propune reformularea celor două texte, în următoarea redactare:

“Art.1. – (1) Asistenţa medicală a personalului din transporturi cu atribuţii în siguranţa circulaţiei şi a navigaţiei se asigură de regulă de către unităţile sanitare din reţeaua sanitară proprie a Ministerului Lucrărilor Publice, Transporturilor şi Locuinţei.

(2) Asistenţa psihologică a personalului din transporturi cu atribuţii în siguranţa circulaţiei şi a navigaţiei se asigură de către laboratoarele psihologice din reţeaua sanitară proprie, iar pentru transportul rutier şi de către alte laboratoare psihologice agreate  de către Ministerul Lucrărilor Publice, Transporturilor şi Locuinţei.”

Autori: Comisia pentru industrii şi servicii, doamna dep.Constanţa Popa (Grupul Parlamentar al PRM) şi dl.dep.dr.Constantin Florentin Moraru (Grupul Parlamentar al PRM) .


Asistenţa medicală şi psihologică nu se poate asigura integral prin reţeaua proprie.

Denumirea de “laboratoare psihologice auto” nu se mai foloseşte. Ministerul Lucrărilor Publice, Transporturilor şi Locuinţei nu are atribuţii în autorizarea laboratoarelor psihologice.

2.
Art.3 alin.(3)   

“(3) Dovada îndeplinirii condiţiilor prevăzute la alin.(1) şi (2) se face prin avize de aptitudine medicală şi psihologică, eliberate în urma examinării medicale şi/sau psihologice efectuate în unităţile aparţinând reţelei sanitare a Ministerului Transporturilor.”

(text ordonanţă)
În cuprinsul art.I se propune să se introducă un nou punct ca pct.4 având următorul cuprins:

“ 4. La articolul 3 , alineatul (3) va avea următorul cuprins:

(3) Dovada îndeplinirii condiţiilor prevăzute la alin.(1) şi (2) se face prin avize de aptitudine medicală şi psihologică, eliberate în urma examinării medicale şi/sau psihologice efectuate în unităţile aparţinând reţelei sanitare a Ministerului Lucrărilor Publice, Transporturilor şi Locuinţei sau agreate de acesta .”

Autori: dl.dep.prof.dr.Mircea Ifrim (Grupul Parlamentar al PRM), Comisia pentru industrii şi servicii şi dl.dep.dr.Ludovic Abiţei (Grupul Parlamentar al PRM) . 


Examinarea psihologică se face şi prin unităţi care nu aparţin de Ministerul Lucrărilor Publice, Transporturilor şi Locuinţei dar agreate de acesta conform art.1 alin.(2).



3.
Art.I, pct.4, art.4 alin.(2)

“(2) Controlul psihologic pentru aceste funcţii se realizează în laboratoarele de psihologie - auto, feroviare şi navale – din reţeaua sanitară proprie, precum şi de către laboratoarele psihologice auto autorizate de către Ministerul Lucrărilor Publice, Transporturilor şi Locuinţei .”


Art.I, pct.4, art.4 alin.(2)

Pct.4 devine pct.5.
Se propune reformularea textului, după cum urmează:

“(2) Controlul psihologic pentru aceste funcţii se realizează în laboratoarele de psihologie, auto, feroviare şi navale, din reţeaua sanitară proprie, precum şi de către laboratoarele psihologice agreate de către Ministerul Lucrărilor Publice, Transporturilor şi Locuinţei .”

Autori: Comisia pentru industrii şi servicii, doamna dep.Constanţa Popa (Grupul Parlamentar al PRM) şi dl.dep.dr.Constantin Florentin Moraru (Grupul Parlamentar al PRM) .


Denumirea de “laboratoare psihologice auto” nu se mai foloseşte. Ministerul Lucrărilor Publice, Transporturilor şi Locuinţei nu are atribuţii în autorizarea laboratoarelor psihologice.



4.
Art.I, pct.5, art.7
Pct.5 devine pct.6.




5.
Art.I, pct.6, art.10 alin.(1) şi (3)

“Art.10. – (1) Se înfiinţează Casa Asigurărilor de Sănătate a Ministerului Lucrărilor Publice, Transporturilor şi Locuinţei ,asemenea caselor de asigurări de sănătate judeţene,  ca instituţie publică autonomă, fără scop lucrativ, cu personalitate juridică, care desfăşoară activităţi de asigurări de sănătate în principal pentru personalul angajat, cât şi pentru pensionarii care au lucrat în sistemul Ministerului Lucrărilor Publice, Transporturilor şi Locuinţei , instituţiilor publice, din subordine , companiilor naţionale, societăţilor naţionale, regiilor autonome de sub autoritatea Ministerului Lucrărilor Publice, Transporturilor şi Locuinţei , precum şi al societăţilor comerciale care desfăşoară activităţi în domeniul transporturilor aeriene, navale, rutiere, feroviare,  cu metroul, cât şi pentru membrii de familie ai acestora, respectiv soţ/soţie şi copii,care folosesc reţeaua sanitară proprie a Ministerului Lucrărilor Publice, Transporturilor şi Locuinţei. 

      (3) Casa Asigurărilor de Sănătate a Ministerului Lucrărilor Publice, Transporturilor şi Locuinţei  are sediul în municipiul Bucureşti, Bd. Dinicu Golescu nr.38, sect.1 şi se organizează şi funcţionează în conformitate cu prevederile art.89 din Legea asigurărilor sociale de sănătate nr.145/1997, cu completările şi modificările ulterioare, pe bază de statut propriu aprobat de către Casa Naţională de Asigurări de Sănătate , cu acordul ministrului  Lucrărilor Publice, Transporturilor şi Locuinţei,  publicat în Monitorul Oficial al României, Partea I, precum şi conform prevederilor anexei nr.2 din Hotărârea Guvernului României nr.3/2001 privind organizarea şi funcţionarea Ministerului Lucrărilor Publice, Transporturilor şi Locuinţei .


Art.I, pct.6, art.10 alin.(1) şi (3) 

Pct.6 devine pct.7.
Se propune reformularea celor două texte, în următoarea redactare:

“Art.10. - (1) Se înfiinţează Casa Asigurărilor de Sănătate a Ministerului Lucrărilor Publice, Transporturilor şi Locuinţei în cadrul sistemului de asigurări sociale de sănătate,asemenea caselor de asigurări de sănătate judeţene,  ca instituţie publică, fără scop lucrativ, cu personalitate juridică, care desfăşoară activităţi de asigurări de sănătate în principal pentru personalul angajat, cât şi pentru pensionarii care au lucrat în sistemul Ministerului Lucrărilor Publice, Transporturilor şi Locuinţei , instituţiilor publice din subordine , companiilor naţionale, societăţilor naţionale, regiilor autonome de sub autoritatea Ministerului Lucrărilor Publice, Transporturilor şi Locuinţei , precum şi al societăţilor comerciale care desfăşoară activităţi în domeniul transporturilor aeriene, navale, rutiere, feroviare,  cu metroul, cât şi pentru membrii de familie ai acestora, respectiv soţ/soţie şi copii,care folosesc reţeaua sanitară proprie a Ministerului Lucrărilor Publice, Transporturilor şi Locuinţei. 

   (3) Casa Asigurărilor de Sănătate a Ministerului Lucrărilor Publice, Transporturilor şi Locuinţei  are sediul în municipiul Bucureşti şi se organizează şi funcţionează în conformitate cu prevederile art.89 din Legea asigurărilor sociale de sănătate nr.145/1997, cu modificările şi completările  ulterioare, pe bază de statut propriu aprobat de către Casa Naţională de Asigurări de Sănătate , cu acordul ministrului  lucrărilor publice, transporturilor şi locuinţei , publicat în Monitorul Oficial al României, Partea I, precum şi conform prevederilor anexei nr.2 din Hotărârea Guvernului României nr.3/2001 privind organizarea şi funcţionarea Ministerului Lucrărilor Publice, Transporturilor şi Locuinţei .

  Autori: dl.dep.prof.dr.Mircea Ifrim, (Grupul Parlamentar al PRM) ,dl.dep.Gheorghe Popescu (Grupul Parlamentar al PDSR) , dl.dep.dr.Ludovic Abiţei (Grupul Parlamentar al PRM) şi dl.dep.Ion Burnei (Grupul Parlamentar al PDSR) .
Norma potrivit căreia Casa Asigurărilor de Sănătate a Ministerului Lucrărilor Publice, Transporturilor şi Locuinţei funcţionează în mod asemănător cu casele de asigurări de sănătate judeţene, este insuficientă. S-a propus eliminarea cuvântului “autonomă” deoarece, cadrul legislativ din domeniul asigurărilor sociale de sănătate trebuie modificat în sensul restrângerii prerogativelor de care beneficiază, în prezent, casele de asigurări de sănătate judeţene, prin întărirea autorităţii Casei Naţionale de Asigurări de Sănătate  în cadrul acestui sistem. Acelaşi tratament trebuie aplicat şi Casei Asigurărilor de Sănătate a Ministerului Lucrărilor Publice, Transporturilor şi Locuinţei.

Sediul social al Casei Asigurărilor de Sănătate a Ministerului Lucrărilor Publice, Transporturilor şi Locuinţei urmează a fi identificat prin statut, având în vedere că o eventuală schimbare a acestuia ar atrage, după sine, modificarea legii de înfiinţare.

.



6.
Art.I, pct.7, art.11, lit.c)


Pct.7 devine pct.8.


7.
Art.I, pct.8

    “8. La articolul 12,  literele a) şi b) vor avea următorul cuprins:

a) contribuţia persoanelor juridice prevăzute la art.10 alin.(1) şi (2);

b) contribuţia personalului în activitate şi a persoanelor pensionate din unităţile prevăzute la art.10 alin.(1) şi (2) şi a membrilor de familie ai acestora, respectiv soţ/soţie şi copii;

      d) contribuţiile suportate de către bugetul asigurărilor sociale de stat pentru persoanele prevăzute la lit.b), care se află în concediu medical pentru îngrijirea copilului bolnav în vârstă de până la 6 ani. “( text ordonanţă)
Art.I, pct.8

Pct.8 devine pct.9.

  Se propune reformularea şi a lit.d), după cum urmează:

   “9. La articolul 12, literele a), b) şi d) vor  avea următorul cuprins:

a) contribuţia persoanelor juridice prevăzute la art.10 alin.(1) şi (2);

b) contribuţia personalului în activitate şi a persoanelor pensionate din unităţile prevăzute la art.10 alin.(1) şi (2) şi a membrilor de familie ai acestora, respectiv soţ/soţie şi copii;

    d) contribuţiile suportate de către bugetul asigurărilor sociale de stat pentru persoanele prevăzute la lit.b), care se află în concediu medical, concediu pentru sarcină şi lehuzie sau în concediu medical pentru îngrijirea copilului bolnav în vârstă de până la 6 ani. “

   Autori: dl.dep.dr.Ovidiu Brînzan (Grupul Parlamentar al PDSR), dl.dep.Gheorghe Popescu (Grupul Parlamentar al PDSR)   şi dl.dep.dr.Ion Luchian (Grupul Parlamentar al PNL).
Pentru corelare  cu prevederile de la art.9 lit.b)din Legea nr.145/1997 a asigurărilor sociale de sănătate.



8.
Art.I, pct.9, art.14 alin.(1) şi (4)

    “Art.14. – (1)  Prin furnizori de servicii medicale se înţeleg: spitalele, policlinicile, centrele medicale  de diagnostic şi tratament, cabinetele medicale, serviciile de ambulanţă din reţeaua sanitară proprie, precum şi alte unităţi sanitare  potrivit dispoziţiilor legale.

(4) Normele metodologice elaborate de Casa Naţională de Asigurări de Sănătate asigură posibilitatea decontării cheltuielilor între casele de asigurări de sănătate.”
   Art.I, pct.9, art.14 alin.(1) şi (4)

Pct.9 devine pct.10.

Se propune reformularea alin.(1), după cum urmează:

“Art.14. – (1) Prin furnizori de servicii medicale şi psihologice se înţeleg: spitalele, centrele medicale  de diagnostic şi tratament, cabinetele medicale, laboratoarele psihologice, serviciile de ambulanţă din reţeaua sanitară proprie, precum şi alte unităţi sanitare  potrivit dispoziţiilor legale.”

(4) Furnizorii de servicii medicale şi psihologice prevăzuţi la alin.(1) au obligaţia de a asigura servicii medicale şi psihologice la cererea asiguraţilor, pe baza principiilor solidarităţii şi subsidiarităţii , urmând ca decontarea cheltuielilor să se facă prin Casa Asigurărilor de Sănătate a Ministerului Lucrărilor Publice, Transporturilor şi Locuinţei  şi prin celelalte case de asigurări de sănătate.”

 Autori: dl.dep.prof.dr.Mircea Ifrim, (Grupul Parlamentar al PRM), doamna dep.dr.Ana Florea ( Grupul Parlamentar al Minorităţilor Naţionale) şi doamna Iulia Pataki (Grupul Parlamentar al UDMR).


Pentru o enumerare actualizată şi completă a furnizorilor de servicii medicale şi psihologice.

Pentru respectarea principiilor solidarităţii şi subsidiarităţii , stipulate la art.1 alin.(2) din Legea nr.145/1997 privind asigurările sociale de sănătate şi pentru stabilirea, cu claritate, a statutului de funcţionare al Casei Asigurărilor de Sănătate a Ministerului Lucrărilor Publice, Transporturilor şi Locuinţei  similar  celorlalte case de asigurări de sănătate.

9.
Art.I, pct.10, art.16
Pct.10 devine pct.11.




10.
Art.18

“ Art.18. - Acreditarea personalului medical şi a instituţiilor furnizoare de servicii medicale din subordinea Ministerului Transporturilor se realizează de către comisiile de acreditare organizate de Colegiul Medicilor din România şi de Casa Asigurărilor de Sănătate a Transporturilor, în componenţă paritară.” 

( text ordonanţă)


În cuprinsul art.I se propune să se introducă un nou punct ca pct.12 având următorul cuprins:

“ 12. Articolul 18  va avea următorul cuprins:

Art.18. - Acreditarea personalului medical şi a instituţiilor furnizoare de servicii medicale din reţeaua sanitară proprie a  Ministerului Lucrărilor Publice, Transporturilor şi Locuinţei  se realizează de către comisiile de acreditare organizate de Colegiul Medicilor din România şi de Casa Asigurărilor de Sănătate a Ministerului Lucrărilor Publice, Transporturilor şi Locuinţei , în componenţă paritară.”

 Autori: Comisia pentru industrii şi servicii, doamna dep.Constanţa Popa (Grupul Parlamentar al PRM) şi dl.dep.Gheorghe Popescu (Grupul Parlamentar al PDSR). 
La art.2 este definită formula de reţea sanitară proprie.

11.
Art.I, pct.11, art.19

 “Art.19. - Controlul serviciilor medicale care se acordă asiguraţilor prevăzuţi la art.10 alin.(1) şi (2) de către furnizorii de servicii medicale se efectuează potrivit legii, cu participarea în comisiile de control a reprezentanţilor Casei Asigurărilor de Sănătate a Ministerului Lucrărilor Publice, Transporturilor şi Locuinţei , a Casei Naţionale de Asigurări de Sănătate şi Colegiul Medicilor din Bucureşti.”


Art.I, pct.11, art.19

Pct.11 devine pct.13 şi se reformulează, după cum urmează:

“Art.19. – Pentru controlul serviciilor medicale oferite de către furnizorii de servicii medicale prevăzuţi la art.14 alin.(1) şi (3) Casa Naţională de Asigurări de Sănătate împreună cu Colegiul Medicilor din România vor organiza comisii de control din care vor face parte reprezentanţi ai Casei Naţionale de Asigurări de Sănătate, ai Colegiului  Medicilor din România şi ai Casei Asigurărilor de Sănătate a Ministerului Lucrărilor Publice, Transporturilor şi Locuinţei .”
    Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ovidiu Brînzan (Grupul Parlamentar al PDSR) şi dl.dep.dr.Ludovic Abiţei (Grupul Parlamentar al PRM).
Prin prevederile enunţate la art.83 din Legea nr.145/1997 a asigurărilor sociale de sănătate, aceste comisii de control verifică îndeplinirea parametrilor serviciilor medicale, potrivit criteriilor elaborate de Casa Naţională de Asigurări de Sănătate şi Colegiul Medicilor din România.



12.
Art.I, pct.12

“12. Articolul 21 se abrogă.”
“Art.20. – Pentru serviciile oferite de către funizorii de servicii medicale prevăzuţi la art.14 alin.(3) , Casa Naţională de Asigurări de Sănătate împreună cu Colegiul Medicilor din România, vor organiza comisii de control distincte din care vor face parte reprezentanţi ai Casei Asigurărilor de Sănătate a  Transporturilor  şi ,respectiv , ai Colegiului  Medicilor din România.” 

(text ordonanţă)


Art.I, pct.12

Pct.12 devine pct.14.

Se propune şi abrogarea art.20. 

“14.Articolele 20 şi 21 se abrogă.”
Autori: Doamna dep.Iulia Pataki (Grupul Parlamentar al UDMR) şi doamna dep.dr.Ana Florea (Grupul Parlamentar al Minorităţilor Naţionale).
Textul art. 20 a fost preluat în art.19, pct.11 din prezentul raport.



13.
Art.I, pct.13, art.22 alin.(2)


Pct.13 devine pct.15.


14.
Art.I, pct.14


Pct.14 devine pct.16.


15.
Art.I, pct.15

“15. Pe tot cuprinsul ordonanţei, sintagmele Ministerul Transporturilor şi Casa Asigurărilor de Sănătate a Transporturilor se înlocuiesc cu :Ministerul Lucrărilor Publice, Transporturilor şi Locuinţei şi respectiv, Casa Asigurărilor de Sănătate a Ministerului Lucrărilor Publice, Transporturilor şi Locuinţei .”


Pct.15 devine pct.17.
Se propune să se reformuleze, după cum urmează:

“17. Pe tot cuprinsul ordonanţei, sintagmele Ministerul Transporturilor ,”ministrul transporturilor” şi Casa Asigurărilor de Sănătate a Transporturilor se înlocuiesc cu :Ministerul Lucrărilor Publice, Transporturilor şi Locuinţei, “ministrul lucrărilor publice, transporturilor şi locuinţei” şi respectiv, Casa Asigurărilor de Sănătate a Ministerului Lucrărilor Publice, Transporturilor şi Locuinţei .”


Pentru actualizarea denumirii acestei funcţii.




În urma dezbaterilor , următoarele amendamente au fost  respinse:

Nr.

crt.
Amendamentul
Amendamentul propus

(autorul)
Motivare

0.
1.
2.
3.

1.
Art.I, pct.6, art.10 alin.(1),(3)şi (4)

(4) Casa Asigurărilor de Sănătate a Ministerului Lucrărilor Publice, Transporturilor şi Locuinţei finanţează unităţile sanitare ale reţelei sanitare proprii a Ministerului Lucrărilor Publice, Transporturilor şi Locuinţei , care sunt dispersate pe mai multe judeţe administrative ale ţării, alcătuind o reţea naţională a tuturor modurilor de transport (feroviare, rutiere, aeriene, navale), care are o specificitate deosebită, în sensul asigurării strategice la nivel naţional a siguranţei circulaţiei călătorilor şi bunurilor materiale. În acelaşi timp, Casa Asigurărilor de Sănătate a Ministerului Lucrărilor Publice, Transporturilor şi Locuinţei decontează către unităţile sanitare proprii serviciile medicale prestate pentru toţi asiguraţii, indiferent de casa la care aceştia virează contribuţia.”


Comisia pentru industrii şi servicii propune ca, cele trei texte, să se reformuleze după cum urmează:

“Art.10. - (1) Se înfiinţează Casa Asigurărilor de Sănătate a Ministerului Lucrărilor Publice, Transporturilor şi Locuinţei în cadrul sistemului de asigurări sociale de sănătate, având specific propriu ,asemenea caselor de asigurări de sănătate judeţene,  ca instituţie publică autonomă, fără scop lucrativ, cu personalitate juridică, care desfăşoară activităţi de asigurări de sănătate în principal pentru personalul angajat, cât şi pentru pensionarii care au lucrat în sistemul Ministerului Lucrărilor Publice, Transporturilor şi Locuinţei , instituţiilor publice, din subordine , companiilor naţionale, societăţilor naţionale, regiilor autonome de sub autoritatea Ministerului Lucrărilor Publice, Transporturilor şi Locuinţei , precum şi al societăţilor comerciale care desfăşoară activităţi în domeniul transporturilor aeriene, navale, rutiere, feroviare,  cu metroul, cât şi pentru membrii de familie ai acestora, respectiv soţ/soţie şi copii,care folosesc reţeaua sanitară proprie a Ministerului Lucrărilor Publice, Transporturilor şi Locuinţei. 

(3) Casa Asigurărilor de Sănătate a Ministerului Lucrărilor Publice, Transporturilor şi Locuinţei se organizează şi funcţionează în subordinea Ministerului Lucrărilor Publice, Transporturilor şi Locuinţei  în conformitate cu prevederile art.89 din Legea asigurărilor sociale de sănătate nr.145/1997, cu completările şi modificările ulterioare, pe bază de statut propriu  întocmit cu respectarea normelor elaborate de Casa Naţională de Asigurări de Sănătate , statutul astfel întocmit urmând a fi aprobat de ministrul lucrărilor publice, transporturilor şi locuinţei .”

(4) Casa Asigurărilor de Sănătate a Ministerului Lucrărilor Publice, Transporturilor şi Locuinţei finanţează unităţile sanitare ale reţelei sanitare proprii a Ministerului Lucrărilor Publice, Transporturilor şi Locuinţei . În acelaşi timp, Casa Asigurărilor de Sănătate a Ministerului Lucrărilor Publice, Transporturilor şi Locuinţei decontează către unităţile sanitare proprii serviciile medicale prestate pentru toţi asiguraţii, indiferent de casa la care aceştia virează contribuţia.”


1. Funcţionarea în mod asemănător cu casele judeţene prevăzute în Legea nr.145/1997 este insuficientă, fiind necesar să se prevadă că aceasta funcţionează pe bază de statut propriu care să conţină prevederi care o delimitează de casele judeţene.

2. Amendamentul a fost preluat parţial , menţiunea “având specific propriu” aflându-se în contradicţie cu prevederile art.62 alin.(4) şi art.89 din Legea nr.145/1997 a asigurărilor sociale de sănătate, cu modificările şi completările  ulterioare.
1. Conform Hotărârii Guvernului nr.3/2001 privind organizarea şi funcţionarea Ministerului Lucrărilor Publice, Transporturilor şi Locuinţei , Anexa nr.2 Casa Asigurărilor de Sănătate a Transporturilor figurează la poz. nr.32 în lista unităţilor aflate în subordinea Ministerului Lucrărilor Publice, Transporturilor şi Locuinţei .

2. Casa Asigurărilor de Sănătate a Ministerului Lucrărilor Publice, Transporturilor şi Locuinţei se organizează şi funcţionează în baza prevederilor art.62 alin.(4) şi art.89 din  Legea nr.145/1997 cu modificările şi completările  ulterioare , precum şi în baza prevederilor prezentei legi.

1. Modul de organizare a reţelei sanitare proprii în teritoriu este un atribut al Ministerului Lucrărilor Publice, Transporturilor şi Locuinţei şi nu se realizează prin lege.

2. Textul propus pentru eliminare face referire la organizarea  reţelei sanitare şi nu la organizarea Ministerului Lucrărilor Publice, Transporturilor şi Locuinţei .

2.
Art.I, pct.9, art.14 alin.(1)


Art.I, pct.9, art.14 alin.(1)   

Comisia pentru industrii şi servicii a propus să se reformuleze, după cum urmează:

  “Art.14. – (1)  Prin furnizori de servicii medicale se înţeleg: spitalele, policlinicile, centrele medicale  de diagnostic şi tratament, cabinetele medicale, laboratoarele psihologice, serviciile de ambulanţă din reţeaua sanitară proprie, precum şi alte unităţi sanitare acolo unde reţeaua proprie a Ministerului Lucrărilor Publice, Transporturilor şi Locuinţei nu poate asigura serviciile medicale, potrivit dispoziţiilor legale.”


1. Completare şi precizare conform art.1 alin.(2).

2. Amendamentul propus conţine prevederi contrare  în raport  cu principiul enunţat la art.1 alin.(2) din Legea nr.145/1997 cu modificările şi completările ulterioare, privind dreptul asiguraţilor la libera alegere a medicului , a unităţii sanitare şi casei de asigurări de sănătate. Acest principiu se află enunţat şi la art.10 alin.(2) din prezenta lege.

3.
Art.I, pct.10, art.16


Comisia pentru industrii şi servicii propune introducerea  a unui text nou , ca alin.(3), având următorul cuprins:

“ (3) Numirea membrilor în adunarea reprezentanţilor şi în consiliul de administraţie ale Casei Asigurărilor de Sănătate a Ministerului Lucrărilor Publice, Transporturilor şi Locuinţei se face prin ordin al ministrului lucrărilor publice, transporturilor şi locuinţei la propunerea organizaţiilor patronale şi sindicale din transporturi.”

(text ordonanţă)
1. Nu există nici o formă de organizare a asiguraţilor şi a angajatorilor, măsura fiind declarativă.

2. Textul propus se află în contradicţie cu prevederile de la alin.(2) ale aceluiaşi articol , din legea de aprobare, privind constituirea consiliului de administraţie.



4.
Art.I, pct.11, art.19


Art.I, pct.11, art.19

Comisia pentru industrii şi servicii propune ca , în finalul textului, sintagma “Colegiul Medicilor din Bucureşti” să se înlocuiască cu sintagma “ Colegiul Medicilor din România”.


1. Soluţia propusă de comisie este corelată cu prevederile enunţate la art.83 din Legea nr.145/1997 a asigurărilor sociale de sănătate, cu modificările şi completările ulterioare. Aceste comisii de control verifică îndeplinirea parametrilor serviciilor medicale, potrivit criteriilor elaborate de Casa Naţională de Asigurări de Sănătate şi Colegiul Medicilor din România.

